હા, દબાણ તો છે. ફિલ્મ-ઇન્ડસ્ટ્રીમાં આ મારું પહેલું વર્ષ છે અને મારી બે ફિલ્મો બૅક-ટુ-બૅક રિલીઝ થઈ રહી છે. હું જ્યારે પ્રકાશ ઝાને મળી ત્યારે મને તેમનો ડર લાગતો હતો. તેમની સાથે બે મુલાકાત પછી હું સરખી રીતે વાત કરી શકી હતી. તેમણે અમારી ત્રીજી મુલાકાતમાં મને ‘ચક્રવ્યૂહ’ માટે સાઇન કરી હતી. મને યાદ છે કે આ ફિલ્મના ઓમ પુરી સાથેના એક દૃશ્યના શૂટિંગમાં નર્વસ થઈ જવાને કારણે હું પરસેવે રેબઝેબ થઈ ગઈ હતી અને મારી હાલત જોઈને સેટ પર બધા હસી પડ્યા હતા.